เฮดจ์ฟันด์ซื้อ!!!เล่นสั้น
ดัชนีตลาดหุ้นวันศุกร์ที่ผ่านมา
30 ม.ค. 2555

โดย..นายกระทิง&amp;หญิงฟลอร์
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 30 ม.ค. 2555
ดัชนีตลาดหุ้นวันศุกร์ที่ผ่านมา บวกต่อเนื่องขึ้นมาปิดที่ 1,076.29 จุด เพิ่มขึ้น 7.75 จุด มูลค่าซื้อขาย 27,733.28 ล้านบาท
ต่างชาติโถมเงินซื้อหุ้นหนัก 4,236 ล้านบาท เน้นหุ้นใหญ่กลุ่มหลักๆ พลังงาน สื่อสาร แบงก์ และปูนใหญ่ (SCC) 
โบรกเกอร์ตั้งข้อสังเกตฝรั่งที่ซื้อหนักๆ ผ่านโบรกเกอร์ตาน้ำข้าวเพียง 2 ราย “ยูบีเอส, เครดิตสวิส” น่าจะเป็นกองทุนเก็งกำไร (เฮดจ์ฟันด์) สั้นๆ เท่านั้น
หากเป็นไปตามคาดการณ์โบรกเกอร์ ตลาดหุ้นที่ขึ้นมาไม่น่าจะบวกนานได้ เพราะเฮดจ์ฟันด์พวกนี้มาเร็ว–เคลมเร็ว หรือดัชนี 1,100 จุด ก็เตรียมตัวทำกำไรกันแล้ว
แรงซื้อต่างชาติดันหุ้น ปตท. (PTT) ขยับยืนเหนือ 330 จุด ได้สำเร็จ ไปปิด 337 บาท สวนทางกระแสต้านโอนหุ้น PTT ให้วายุภักษ์ ไม่มีผลกับหุ้น
น้ำตาลขอนแก่น (KSL) หุ้นน้ำดีอีกตัวที่แจกปันผลผู้ถือหุ้นสำหรับผลงานงวดปี 2554 หุ้นละ 50 สตางค์
ไทยเคนเปเปอร์ (TCP) กำไรดี 313.85 ล้านบาทที่ผ่านมา ปันผลสม่ำเสมอ รอบนี้จ่ายหุ้นละ 60 สตางค์ แต่ราคาหุ้นวิ่งไปบวก 1.50 บาท ไปรอรับเงิน เม.ย.นี้
“สันติ สาทิพย์พงษ์” รักษาการผู้อำนวยการสถาบันระหว่างประเทศเพื่อการค้าและการพัฒนา (ITD) กระตุ้นบุคลากรทางการศึกษาในพื้นที่ภาคเหนือตอนบน ถึงขั้นลงนามบันทึกข้อตกลงร่วมกันช่วงต้นเดือน ก.พ.นี้ ระหว่างนี้คงต้องศึกษาเรื่องตลาดทุนหุ้น ไปพร้อมๆ กันด้วย